**PROGRAMUL POVESTEA**

În această perioadă o echipă de cercetători, din cadrul Universității Babeş Bolyai, condusă de prof. univ. dr. Petru Curșeu a lansat o cercetare de piață pentru unitățile de învățământ
preuniversitar din România. Cercetarea se adresează directorilor, cadrelor didactice, părinților și elevilor de clasele a XI-a și a XII-a, și are ca scop identificarea nivelului de cultură
organizațională din fiecare școală, a gradului de colaborare dintre profesori, elevi și părinți, a gradului de inițiativă, de relaționare și burn-out, în special în contextul acestei pandemii.

În acest moment avem deja 53 de școli participante la această cercetare, școli care au intrat din septembrie 2020 în programul POVESTEA.  Programul POVESTEA este un program unic care vine în sprijinul directorilor, cadrelor didactice, personalului auxiliar și părinților în beneficiul elevilor din școlile din România.

Programul POVESTEA redă încredere profesorilor în meseria lor, plăcerea elevilor de a veni la școală și siguranța părinților că școala face totul pentru viitorul copiilor lor. Aici aveți mai multe detalii despre program [www.povestea.org](http://www.povestea.org/) [1].

Echipa de cercetători dorește să extindă această cercetare în cât mai multe școli din România, școli care vor avea  apoi oportunitatea să fie selectate în programul POVESTEA, începând cu anul școlar 2021-2022.

Am dori ca la această cercetare să participe cât mai mulți directori din unitățile de învățământ preuniversitar pentru a crește șansele de realizare a unei cercetări reprezentative la nivel național privind provocările cu care se confruntă sistemul educațional în acest moment și în același timp de a crea cadrul necesar pentru identificarea de soluții care să răspundă concret nevoilor reale ale școlilor din România.

Scrisoarea din partea domnului prof. univ. dr. Petru Curșeu adresată directorilor conține toate detaliile legate de cercetare, cu link către chestionarele online pentru: profesori, părinți și elevi.

Participarea la această cercetare este voluntară și nu implică niciun fel de recompense materiale.

Vă asigurăm că datele sunt confidențiale și vor fi folosite doar în scop de cercetare. NU există riscuri în ceea ce privește participarea persoanelor implicate în cercetarea de față.

De asemenea, cercetarea se realizează cu respectarea prevederilor Regulamentului General pentru protecția datelor cu caracter personal EU679/2016 (GDPR) și a Directivei 95/46/CE cu privire la protecția persoanelor vizate în ceea ce privește prelucrarea și o liberă
mișcare a unor astfel de date.

Fiecare școală participantă la acest studiu va avea un cod de identificare.

Totodată, școlile participante vor primi la finalul cercetării un raport cu toate informațiile rezultate despre școala lor, astfel încât să poată utiliza datele pentru îmbunătățirea
activităților lor.

Vă trimit mai jos link-urile de accesare a chestionarele specifice atât pentru cadrele didactice, cât și pentru părinți și elevii de clasele a XI-a și a XII

Chestionar profesori: <https://forms.gle/EbACK3GDJEJYR4gb8> [2]

Chestionar părinți: <https://forms.gle/VKDURb4gJ7tCr9Rn6> [3]

Chestionar elevi: <https://forms.gle/vmKu5n2a4Xj9hcrB6> [4]

Termenul limită pentru completarea formularelor este 27 noiembrie 2020.

Links:
------
[1] <http://www.povestea.org/>
[2] <https://forms.gle/EbACK3GDJEJYR4gb8>
[3] <https://forms.gle/VKDURb4gJ7tCr9Rn6>
[4] <https://forms.gle/vmKu5n2a4Xj9hcrB6>